MS Mariner of the Seas

** Mariner of the Seas** je 
norveško-američki brod za krstarenje, izgrađen 2003. u finskom brodogradilištu *Kværner Masa-Yards* (današnji *STX Europe*) u gradu Turku, za kompaniju *Royal Caribbean International*. Peti i posljednji brod klase *Voyager*.

## Izgradnja
Kao i ostali brodovi klase *Voyager*, *Mariner of the Seas* projektiran je u uskoj suradnji Royal Caribbeana i brodogradilišta *Kværner Masa-Yards*. Izgradnja je započela 2000., te je iz doka isplovio 28. veljače 2003. Dovršen je krajem godine, i premda su tri broda iste klase,*[[Voyager of the Seas]]*, *[[Explorer of the Seas]]* i *[[Navigator of the Seas]]* po izgradnji bili najveći putnički brodovi na svijetu, *Mariner of the Seas* taj primat nije preuzeo jer je u isto vrijeme dovršen veći prekooceanski brod *[[Queen Mary 2]]*. Također, *Mariner of the Seas* drugi je od dva posljednja broda iz klase koje karakterizira modificirani dizajn kabina i balkona s pogledom na more, riješenje kasnije primjenjeno i na brodovima klase Freedom, koji su produžena verzija klase Voyager. Isporučen je naručitelju 29. listopada 2003., dok je ceremonija krštenja obavljena 14. studenoga u Port Canaveralu na Floridi. Na prvo putovanje isplovio je 16. studenoga 2003. Cijena izgradnje bila je oko 500 milijuna američkih dolara.

## Tehničke karakteristike
*Mariner of the Seas* dugačak je 311,12 m i širok 49,1 m. Plovi brzinom od 22 čvora (40,7&nbsp;km/h), što omogućavaju 6 *[[Wärtsilä]]* 12V46C dizel motora, ukupne snage 75&nbsp;600 kW (101&nbsp;381 ks). Potisak omogućavaju 3 *Asea Brown Boveri (ABB) Azipod* pogonske elektro-gondole - jedna fiksna, dvije azimutne, ukupne snage 42 MW. Brod također raspolaže s 4 *Rolls-Royce/Kamewa* pramčana potisnika radi lakšeg manevriranja u lukama.

## Interijeri
Brod raspolaže s 15 paluba, ukupno 1557 kabina od kojih 1077 (69%) s pogledom na more, 753 (48.4%) s balkonom i 138 (9%) s pogledom na unutrašnji *Royal Promenade*.
Najveći apartman, *Royal Suite*, prostire se na 123 m² ne računajući balkon s 23 m². Kapacitet putnika je 3114, ili 3807 pri maksimalnoj popunjenosti, što zajedno s posadom od 1213 čini ukupno 5020 ljudi na brodu. Također se ističu 120 m dugačka, 9 m široka i četiri palube visoka središnja šetno-trgovačka šetnica (*Royal Promenade*) oko koje su koncentrirani glavni restorani, trgovački i zabavni centri. Na svakom kraju promenade, kroz 11 paluba uzdiže se atrij s panoramskim dizalima. Brod također raspolaže s kazalištem za 1350 gledalaca. Putnicima je namjenjen niz atrakcija i zabava, među kojima se ističu klizalište na ledu, košarkaški teren i zid za planinarenje.

## Destinacije
*Mariner of the Seas* bazira u Los Angelesu u Kaliforniji u SAD-u, odakle tjedno isplovljava na sedmodnevna krstarenja tijekom kojih pristaje u Cabo San Lucas, Mazatlan i Puerto Vallarta u Meksiku.

## Povezano
* **[[Klasa Voyager]]**
** *[[MS Voyager of the Seas]]*
** *[[MS Explorer of the Seas]]*
** *[[MS Adventure of the Seas]]*
** *[[MS Navigator of the Seas]]*

## Galerija

Datoteka:Marineroftheseas.jpg|*Mariner of the Seas* 2004.
Datoteka:BusinesscenterMS.JPG|Poslovni centar na brodu
Datoteka:Mariner of the Seas and Green Rocks.jpg|Karipsko more 2008.
Datoteka:RockwallMS.JPG|Zid za planinarenje na brodskom dimnjaku


## Izvori

## Vanjske veze

* Službena stranica - royalcaribbean.com 
* ''Mariner of the Seas Review'' - cruisecritic.com  
* Ship-Technology.com 
* ''Mariner of the Seas'' - shipparade.com   Fotografije i tehnički podaci
* Aktualna pozicija - seascanner.com  
* Raspored paluba - seascanner.com 
* Raspored paluba - cruisedeckplans.com